b'\n_START_ARTICLE_\nSramotilni steber\n_START_PARAGRAPH_\nSramotilni steber ali pranger (iz nem\xc5\xa1ko Pranger) je steber, na katerega so predvsem v srednjem veku za kazen privezovali storilce nekaterih sramotnih dejanj in jih izpostavljali javnemu posmehu in sramotenju. V\xc4\x8dasih so bili prangerji pogosti in so bili znamenje ni\xc5\xbeje sodne oblasti. Ohranilo se jih je malo.'